સામગ્રી: આ પહેલા એવા સમાચાર આવ્યા હતા કે મેઘાલયના મુખ્યમંત્રી પદ માટે કૉનરાડ સંગમાના બહેન અને પૂર્વ સાંસદ અગાથા સંગમા પણ રેસમાં છે. પરંતુ અંતે કૉનરાડ સંગમાની મુખ્યમંત્રી પદે પસંદગી કરવામાં આવી છે. 

વિધાનસભા ચૂંટણીના પરિણામ બાદ કોંગ્રેસ સૌથી મોટી પાર્ટી બની પરંતુ તે છતાં તે સત્તાથી દૂર રહી ગઈ.

કોંગ્રેસે તેને જનાદેશનું અપમાન ગણાવ્યું છે અને ગઠબંધન કરી સરકાર બનાવનારી પાર્ટીઓને અવસરવાદી ગણાવી છે.

રાજ્યમાં કોંગ્રેસને 21, ભાજપને 2, નેશનલ પીપલ્સ પાર્ટીને 19, યુનાઇટેડ ડેમોક્રેટીક પાર્ટીને 6 અને પીપલ્સ ડેમોક્રેટીક ફ્રન્ટને 4 બેઠક મળી છે.

સત્તા પર કેટલું નિયંત્રણ

મેઘાલયના રાજકારણમાં કૉનરાડ સંગમાની પ્રાથમિક ઓળખ પૂર્વ લોકસભા અધ્યક્ષ પીએ સંગમાના દીકરાની રહી છે.

કૉનરાડ 16મી લોકસભામાં પોતાના પિતાના નિર્વાચન ક્ષેત્ર તુરાનું પ્રતિનિધિત્વ કરી રહ્યા છે. 

તમને આ પણ વાંચવું ગમશે

આ સાથે એ સવાલ પણ ઊઠવા લાગ્યા છે કે શું મેઘાલયમાં પાંચ વર્ષ સુધી સ્થિર સરકાર રહી શકશે? 

અલગ અલગ વિચારધારા ધરાવતા પક્ષ એકસાથે મળીને ક્યાં સુધી સરકાર ચલાવી શકશે?

એનપીપીના નેતા અને કૉનરાડ સંગમાના બહેન અગાથા સંગમાએ કહ્યું, "મને વિશ્વાસ છે કે અમે એક સ્થિર સરકાર બનાવવામાં સફળતા પ્રાપ્ત કરીશું. અમારા મુખ્યમંત્રી એક અનુભવી રાજનેતા છે અને દરેક પક્ષે તેમને સમર્થન આપી પોતાના નેતા તરીકે ચૂંટ્યા છે. જેથી કોઈ ગતિરોધ વગર અમારી સરકાર પાંચ વર્ષ સુધી ચાલશે."

મુખ્યમંત્રી પદેથી કેમ દૂર થયાં?

મુખ્યમંત્રી પદની રેસમાં અગાથા સંગમાનું નામ છેલ્લા ઘણાં સમયથી સાંભળવા મળી રહ્યું હતું. તેઓ પૂર્વ સાંસદ રહી ચૂક્યાં છે. આ સિવાય કેંદ્રીય ગ્રામીણ વિકાસ રાજ્ય મંત્રીનો પદભાર તેઓ સંભાળી ચૂક્યાં છે. 

દિલ્હીના રાજકારણમાં અગાથા પોતાના ભાઈ કરતા વધારે જાણીતો ચહેરો છે. તેવામાં મેઘાલયના મુખ્યમંત્રી પદેથી તેઓ દૂર કેવી રીતે થઈ ગયાં?

આ સવાલના જવાબમાં અગાથા કહે છે, "આ ચૂંટણી અમે કૉનરાડ સંગમાના નેતૃત્વમાં લડી હતી અને આ જનાદેશ પણ તેમના કારણે મળ્યો છે."

"તમામ પક્ષ જે એકસાથે મળીને ગઠબંધનની સરકાર બનાવવા માટે તૈયાર થયા છે, તેઓ પણ કૉનરાડના નેતૃત્વના કારણે જ સાથે આવ્યા છે. તેવામાં બીજી કોઈ વ્યક્તિને નેતૃત્વ સોંપવાની વાત જ નથી."

નૈતિકતાનો સવાલ

ચૂંટણીમાં કોંગ્રેસ સૌથી મોટી પાર્ટી તરીકે સામે આવી હતી. છતાં તેને સત્તા મળી નથી. બીજી તરફ ભાજપ, જેને માત્ર બે બેઠક મળી તેને સત્તામાં ભાગીદારી મળી ગઈ છે. 

મણિપુર...\nઅગાઉની સામગ્રીનો સારાંશ નીચે મુજબ કરી શકાય છે:
મેઘાયલમાં જાહેર થયેલા ચૂંટણી પરિણામ બાદ નેશનલ પીપલ્સ પાર્ટી (એનપીપી) ભાજપ અને અન્ય ચાર પક્ષો સાથે ગઠબંધન કરી સત્તા સંભાળવા જઈ રહી છે. એનપીપી તરફથી કૉનરાડ સંગમાની મુખ્યમંત્રીના રૂપે પસંદગી થઈ છે.